К ОПУБЛИКОВАНИЮ

КОМИ РЕСПУБЛИКАЛӦН

**ОЛАНПАС**

1. **«Коми Республика мутасын алкоголя прӧдукция торйӧн вузалігӧн торъя корӧмъяс да содтӧд дзескӧдӧмъяс, а сідзжӧ алкогольтӧм тонизируйтысь юанторъяс торйӧн вузалігӧн дзескӧдӧмъяс**
2. **урчитӧм йылысь» Коми Республикаса Оланпасӧ**
3. **вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося ӧшым тӧлысь 18 лунӧ

**1 статья.** Пыртны «Коми Республика мутасын алкоголя прӧдукция торйӧн вузалігӧн торъя корӧмъяс да содтӧд дзескӧдӧмъяс, а сідзжӧ алкогольтӧм тонизируйтысь юанторъяс торйӧн вузалігӧн дзескӧдӧмъяс урчитӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2012, 34 №, 793 ст.; 71 №, 1848 ст.; 2013, 11 №, 225 ст.; 16 №, 318 ст.; 37 №, 691 ст.; 2014, 13 №, 190 ст.; 2015, 11 №, 133 ст.; 2018, 6 №, 99 ст.; 7 №, 123 ст.; 2020, 22 №, 358 ст.; 2021, 6 №, 107 ст.; 10 №, 194 ст.; 2022, 13 №, 199 ст.; 2023, 6 №, 91 ст.) татшӧм вежсьӧмъяс:

1.1 статьяса медводдза юкӧнлӧн 4 пунктын «квадратнӧй метрысь этшаджык» кывъяс вежны «квадратнӧй метрысь этшаджык волысьясӧс могмӧдан сезоннӧй заллысь (зоналысь) площадьсӧ артышттӧг» кывъясӧн.

2. Содтыны татшӧм сюрӧса 13 статья:

**«13 статья.** Йӧзӧс ӧтув вердан услугаяс сетігӧн алкоголя прӧдукция торйӧн вузалӧны волысьясӧс могмӧдан сезоннӧй залын (зонаын) сэк, кор кутчысьӧма корӧмъясӧ, кутшӧмъясӧс урчитӧма «Этилӧвӧй спирт, алкоголя да спирта прӧдукция вӧчӧмсӧ да бергалӧмсӧ канмусянь ладмӧдӧм йылысь да алкоголя прӧдукцияӧн вӧдитчӧмсӧ (сійӧс юӧмсӧ) дзескӧдӧм йылысь» Федеральнӧй оланпасын 16 статьяса 4 пунктлӧн квайтӧд абзац серти.

Волысьясӧс могмӧдан сезоннӧй залъяс (зонаяс) меститӧм да могмӧдӧм дорӧ корӧмъяссӧ, а сідзжӧ документ, кутшӧм эскӧдӧ, мый волысьясӧс могмӧдан сезоннӧй залыс (зонаыс) лӧсялӧ индӧм корӧмъяслы, сетан пӧрадоксӧ урчитӧ Коми Республикаса Веськӧдлан котыр.».

**2 статья. Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти, тайӧ Оланпаслӧн 1 статьяса 1 пункт кындзи, мый вынсялӧ 2025 вося кӧч тӧлысь 1 лунсянь да лоӧ вына 2031 вося кӧч тӧлысь 1 лунӧдз.**

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысьлысь

могъяс недыр кад чӧж олӧмӧ пӧртысь Р.Э. Гольдштейн

Сыктывкар

2024 вося ӧшым тӧлысь 25 лун

97-РЗ №